ಇಂದು ಧ್ರುವ ಸರ್ಜಾ ಹುಟ್ಟಿದ ದಿನ ಎಲ್ಲಾ ಸರಿ ಇದ್ದಿದ್ದರೆ ಇಂದು ಅದ್ಧೂರಿ ನಟ ಧ್ರುವ ಸರ್ಜಾ ಭರ್ಜರಿಯಾಗಿ ಅಭಿಮಾನಿಗಳ ನಡುವೆ ಹುಟ್ಟು ಹಬ್ಬ ಆಚರಿಸಿಕೊಳ್ಳಬೇಕಿತ್ತು. ಆದರೆ ವಿಧಿಯ ಕೈವಾಡದಿಂದ, ಧ್ರುವರವರ ಪ್ರಾಣಕ್ಕೆ ಪ್ರಾಣವಾಗಿದ್ದ ಚಿರು ಇಹಲೋಕ ತ್ಯಜಿಸಿ ೩ ತಿಂಗಳುಗಳೇ ಕಳೆದಿವೆ. ಈ ರೀತಿ ಆಗಬಹುದೆಂದು ಯಾರು ಕೂಡ ಊಹಿಸಿರಲಿಲ್ಲ. ಆ ನೋವಿನಿಂದ ಧ್ರುವ ಸರ್ಜಾ ಇನ್ನೂ ಕೂಡ ಹೊರ ಬಂದಿಲ್ಲ. ಚಿರು ಮತ್ತು ಧ್ರುವ ಬಾಂಧವ್ಯ ಹಾಗಿತ್ತು, ಆ ನೋವಿನಿಂದ ಹೊರಬರುವುದು ಅಷ್ಟು ಸುಲಭವೂ ಅಲ್ಲ. ಆದರೆ ಜೀವನ ಸಾಗಲೇ ಬೇಕಿರುವುದರಿಂದ ಧ್ರುವ ತಮ್ಮ ಮುಂದಿನ ಚಿತ್ರಗಳ ಚಟುವಟಿಕೆಗಳಲ್ಲಿ ತೊಡಗಿಸಿಕೊಳ್ಳಲ್ಲಿದ್ದಾರೆ. ಧ್ರುವ ಸರ್ಜಾ ಒಬ್ಬ ಮಾಸ್ ಹೀರೋ. ದರ್ಶನ್ ನಂತರ ಮಾಸ್ ಅಭಿಮಾನಿಗಳನ್ನು ಹೊಂದಿರುವ ನಟ ಧ್ರುವ ಸರ್ಜಾ. ಇಷ್ಟು ವರ್ಷ ಆಕ್ಷನ್ ಪ್ರಿನ್ಸ್ ಮನೆಯ ಹತ್ತಿರ ಸಾವಿರಾರು ಅಭಿಮಾನಿಗಳು ಜಮಾಯಿಸುತ್ತಿದ್ದರು. ಸಂಭ್ರಮ ಪಡುತ್ತಿದ್ದರು. ಆದರೆ ಈ ಭಾರಿ ಧ್ರುವ ತನ್ನ ಅಣ್ಣನ ಅಗಲಿಕೆಯ ನೋವಿನಿಂದ, ಸಂಭ್ರಮಾಚರಣೆ ಬೇಡ ಎಂದು ಅಭಿಮಾನಿಗಳಲ್ಲಿ ಟ್ವಿಟ್ಟರ್ ಮೂಲಕ ಕೇಳಿಕೊಂಡಿದ್ದಾರೆ. ಹಾಗೆ ತಮ್ಮ ಇಷ್ಟ ದೈವ ಅಂಜನೇಯನನ್ನು ನೆನೆದಿದ್ದಾರೆ. ಸದ್ಯಕ್ಕೆ ಧ್ರುವ ಅವರ ಪೊಗರು ಚಿತ್ರದ ಕೆಲವು ಭಾಗದ ಶೂಟಿಂಗ್ ಬಾಕಿ ಇದ್ದು, ಸ್ವಲ್ಪ ದಿನಗಳಲ್ಲಿ ಪೊಗರು ರಿಲೀಸ್ ಗೆ ರೆಡಿ ಆಗಲಿದೆ. ಈ ಚಿತ್ರದ ನಿರ್ದೇಶಕರು ನಂದಕಿಶೋರ್. ನಾಯಕಿ ಬಹುಭಾಷ ನಟಿ ರಶ್ಮಿಕಾ ಮಂದಣ್ಣ. ಧ್ರುವರನ್ನು ಬೆಳ್ಳಿ ಪರದೆ ಮೇಲೆ ನೋಡಿ ೩ ವರ್ಷಗಳೇ ಕಳೆದಿರುವುದರಿಂದ ಅಭಿಮಾನಿಗಳು ಕಾತುರದಿಂದ ಕಾಯುತ್ತಿದ್ದಾರ. ಈ ಸಿನಿಮಾ ತೆಲುಗು ಮತ್ತು ಕನ್ನಡದಲ್ಲಿ ಎಕಕಾಲಕ್ಕೆ ರಿಲೀಸ್ ಆಗಲಿದೆ. ಪೊಗರು ಚಿತ್ರದ ಕರಾಬು ಹಾಡು ೧೩೮ ಮಿಲಿಯನ್ ವೀವ್ಸ್ ಆಗಿದ್ದು, ಇದು ಕನ್ನಡದ ಮಟ್ಟಿಗೆ ಅತಿ ಹೆಚ್ಚು ನೋಡಲ್ಪಟ್ಟ ವೀಡಿಯೊ ಸಾಂಗ್ ಆಗಿ ದಾಖಲೆ ಬರೆದಿದೆ. ಧ್ರುವ ರವರ ಹುಟ್ಟಿದ ಹಬ್ಬದ ಪ್ರಯುಕ್ತ, ಪೊಗರು ಚಿತ್ರತಂಡ ಪೋಸ್ಟರ್ ಒಂದನ್ನು ರಿಲೀಸ್ ಮಾಡಿದೆ. ಇನ್ನು ಅದ್ಧೂರಿ ಕಾಂಬೋ ಎ ಪಿ ಅರ್ಜುನ್ ಜೊತೆ ಧ್ರುವ ಮತ್ತೊಂದು ಸಿನಿಮಾ ಮಾಡಲಿದ್ದಾರೆ ಎಂದು ಅರ್ಜುನ್ ಹೇಳಿದ್ದಾರೆ. ಹಾಗೆ ಉದಯ್ ಮೆಹ್ತಾ ನಿರ್ಮಾಣದಲ್ಲಿ. ಧ್ರುವ, ನಂದಕಿಶೋರ್ ಕಾಂಬಿನೇಶನ್ ನಲ್ಲಿ ಮತ್ತೊಂದು ಸಿನಿಮಾ ಬರಲಿದೆಯಂತೆ. ಒಟ್ಟಾರೆ ತುಂಬಾ ದಿನಗಳಿಂದ ಅಭಿಮಾನಿಗಳನ್ನು ಕಾಯಿಸುತ್ತಿರುವ ಧ್ರುವ, ಆದಷ್ಟು ಬೇಗ ತೆರೆ ಮೇಲೆ ಬಂದು ರಂಜಿಸಲಿ. ಅವರ ಮುಂದಿನ ಪ್ರಾಜೆಕ್ಟ್ ಗಳಿಗೆ ಶುಭವಾಗಲಿ. ಹ್ಯಾಪಿ ಬರ್ತ್ಡೇ ಆಕ್ಷನ್ ಪ್ರಿನ್ಸ್ ಧ್ರುವ ಸರ್ಜಾ. ಇದನ್ನೂ ಓದಿ: ಮುಂಬೈ ವಿರುದ್ದ ಕಣಕ್ಕೆ ರಾಜಸ್ತಾನ್